CELEX: 61996CO0148
Language: fi
Date: 1996-07-11 00:00:00
Title: Yhteisöjen tuomioistuimen presidentin määräys 11 päivänä heinäkuuta 1996. # Anthony Goldstein vastaan Euroopan yhteisöjen komissio. # Muutoksenhaku - Yhteisöjen ensimmäisen oikeusasteen tuomioistuimen presidentin välitoimia koskevassa menettelyssä antama määräys. # Asia C-148/96 P(R).

Avis juridique important

|

61996O0148

Yhteisöjen tuomioistuimen presidentin määräys 11 päivänä heinäkuuta 1996.  -  Anthony Goldstein vastaan Euroopan yhteisöjen komissio.  -  Muutoksenhaku - Yhteisöjen ensimmäisen oikeusasteen tuomioistuimen presidentin välitoimia koskevassa menettelyssä antama määräys.  -  Asia C-148/96 P(R).  

Oikeustapauskokoelma 1996 sivu I-03883

Tiivistelmä
Avainsanat

1 Muutoksenhaku - Valitusperusteet - Tosiseikkojen virheellinen arviointi - Tutkimatta jättäminen - Soveltaminen välitoimia koskevasta määräyksestä tehtyyn valitukseen(EY:n tuomioistuimen perussäännön 50 artiklan toinen kohta ja 51 artiklan ensimmäinen kohta) 2 Muutoksenhaku - Valitusperusteet - Yhteisöjen ensimmäisen oikeusasteen tuomioistuimessa esitettyjen perusteiden ja väitteiden pelkkä toistaminen - Tutkimatta jättäminen - Hylkääminen (EY:n tuomioistuimen perussäännön 49 ja 51 artikla; yhteisöjen tuomioistuimen työjärjestyksen 112 artiklan 1 kohdan c alakohta) 3 Muutoksenhaku - Valitusperusteet - Perustelujen puutteellisuus - Soveltaminen välitoimia koskeviin määräyksiin  

Tiivistelmä

4 EY:n tuomioistuimen perussäännön 51 artiklaa, jonka mukaan muutosta voidaan hakea vain oikeuskysymyksiä koskevilta osin, mutta ei lainkaan tosiseikkojen arvioinnin osalta, sovelletaan myös EY:n tuomioistuimen perussäännön 50 artiklan toisen kohdan mukaisesti tehtyihin valituksiin päätöksistä, jotka ensimmäisen oikeusasteen tuomioistuin on tehnyt välitoimista päättävänä tuomioistuimena.5 Yhteisöjen tuomioistuimen työjärjestyksen 112 artiklan 1 kohdan c alakohdasta ilmenee, että valituskirjelmässä on täsmällisesti mainittava se, mitä määräykseen sisältyviä seikkoja valitus koskee, samoin kuin ne oikeudelliset perusteet, joihin määräyksen kumoamiseksi vedotaan. Tätä edellytystä ei täytä sellainen valitus, jossa pelkästään kerrataan tai toistetaan jo yhteisöjen ensimmäisen oikeusasteen tuomioistuimessa esitetyt perusteet ja väitteet, mukaan lukien sellaiset perusteet ja väitteet, jotka perustuvat mainitun tuomioistuimen nimenomaisesti hylkäämiin tosiseikkoihin. Tällainen valitus merkitsee itse asiassa todellisuudessa sitä, että vaaditaan yksinkertaisesti yhteisöjen ensimmäisen oikeusasteen tuomioistuimelle esitetyn hakemuksen käsittelyä uudelleen, mikä EY:n tuomioistuimen perussäännön 49 artiklan mukaan ei kuulu tämän toimivaltaan. 6 Kun ensimmäisen oikeusasteen tuomioistuin toimii välitoimista päättävänä tuomioistuimena, sen ei voida edellyttää ottavan nimenomaisesti kantaa kaikkiin tosiasia- ja oikeuskysymyksiin, joista on keskusteltu välitoimia koskevassa menettelyssä. Riittää, että tuomioistuimen huomioon ottamilla syillä voidaan asian olosuhteiden osalta pätevästi perustella tuomioistuimen antama määräys ja että yhteisöjen tuomioistuin voi niiden perusteella harjoittaa tuomiovaltaansa.